PLAN PRIJMA na stručno osposobljavanje bez zasnivanja radnog odnosa u JUO Grada Delnica u 2017. godini

**IZVJEŠĆE**

Primanje osoba na stručno osposobljavanje bez zasnivanja radnog odnosa provodi se u okviru mjere Hrvatskog zavoda za zapošljavanje (u daljnjem tekstu: HZZZ), „**Rad i staž i prijevoz**“– stručno osposobljavanje za rad bez zasnivanja radnog odnosa te sukladno aktima kojima se regulira radni odnos službenika JUO-a Grada Delnica.

Plan za Grad Delnice, Gradonačelnik je donio dana 07. rujna 2017. godine. Obzirom na uvjete propisane navedenom mjerom, prema kojoj se odobrava najviše 10% od zaposlenih u protekloj godini (16 službenika + 2 dužnosnika), prema vlastitoj procjeni, najviše se moglo računati na 2 osobe te se sukladno tome predložilo stručno osposobljavanje za osobe sa sljedećom stručnom spremom:

-Magistar struke ili stručni specijalist (odnosno po ranijim propisima visoka stručna sprema) građevinskog ili drugog tehničkog smjera (radno mjesto Samostalnog upravnog referenta za komunalno gospodarstvo, zaštitu okoliša i promet ili za upravljanje imovinom grada),

-Srednja stručna sprema upravnog, ekonomskog ili drugog društvenog smjera (prednost- upravnog ili drugog srodnog smjera, za radno mjesto Tajnice gradonačelnika).

HZZZ je dana 26. listopada djelomično odobrio navedeni Plan, odnosno odobreno je za jednu osobu i to od 15. prosinca 2017. godine kada istekne ugovor jednoj osobi od njih dvije koje su na stručnom osposobljavanju od 2016. godine.

Dana 06. studenoga 2017. godine, Pročelnica JUO-a donosi Odluku o raspisivanju Javnog poziva i imenovanju Povjerenstva za provedbu postupka odabira osobe primljene u JUO-a Grada Delnica bez zasnivanja radnog odnosa u 2017. godini, na razdoblje od 12 mjeseci, u punome radnom vremenu (osam sati dnevno), stupnja obrazovanja srednje stručne spreme (SSS), ekonomskog, upravnog ili drugog društvenog smjera, u trajanju od najmanje četiri godine (prednost upravnog ili drugog srodnog smjera), za radno mjesto tajnice/tajnika, 1 kandidat.

Obavijest o raspisivanju javnog poziva objavljena je u Novom listu dana 09. studenoga 2017., kao i Prijava potrebe za radnikom putem HZZZ-a. Rok za dostavu molbi bio je 24. studenoga 2017. godine.

Na natječaj je ukupno pristiglo 6 molbi, od kojih 5 u roku i jedna izvan roka. Od 5 molbi jedna nije bila potpuna. Sa preostala 4 kandidata, Povjerenstvo je dana 01. prosinca 2017. obavilo razgovor.

HZZZ dana 26. siječnja 2018. godine donosi Odluku o pozitivnoj ocjeni za kandidatkinju AE s kojom je dana 29. siječnja 2018. godine potpisan Ugovor o stručnom osposobljavanju za razdoblje 12 mjeseci od 01. veljače 2018. pa do 31. siječnja 2019. godine.